***Csongrád Város Polgármesterétől***

**Száma**: Fjl/12-19 /2023

**Témafelelős:** Dr. Juhász L.

**ELŐTERJESZTÉS**

**Csongrád Városi Önkormányzat Képviselő-testületének**

**2023. február 23-ai ülésére**

**Tárgy:** Csongrádi Városi HUSRB/1602/31/0051 kódszámú kishajó kikötő üzemeltetési pályázata.

**Tisztelt Képviselő-testület!**

Csongrádi 0738 hrsz-ú ingatlanhoz (kiserdő) csatlakoztatva működik a HUSRB/1602/31/0051 kódszámú pályázat keretében megvalósított Városi kishajó kikötő. A kikötő üzemeltetésére Csongrádi Városi Önkormányzat Képviselő-testülete 2019 évben pályázatot írt ki, mely alapján a nyertessel (Csongrád Városi Kikötő Nonprofit Kft, ügyv.: Kókai Dezső) üzemeltetési szerződést kötöttünk.

A Képviselő-testület 16/2023. (I.26.) önkormányzati határozatával az üzemeltetési jogviszonyt, súlyos szerződésszegések miatt azonnali hatállyal felmondta. Tájékoztatom a Képviselő-testületet, hogy az üzemeltető nem ismeri el a szerződésszegés eseteit, tovább kívánja üzemeltetni a kikötőt.

Javasolom az önkormányzat írjon ki pályázatot az üzemeltető kiválasztására, mely pályázati felhívás jelen előterjesztés mellékletét képezi.

A pályázati felhívás szerint a kikötő üzemeltetése 10 évre szólna, ezen időtartamon belül 2026. december 31-ig nonprofit jelleggel kell működtetni a kikötőt. A pályázókat a Városgazdasági, Ügyrendi és Összeférhetetlenségi Bizottság hallgatná meg és tenne javaslatot az üzemeltető személyére.

Javasolom a pályázati felhívás elfogadását, melynek alapján a soron következő ülésen döntést tudunk hozni a győztes személyét illetően.

**Határozati javaslat**

Csongrádi Városi Önkormányzata Képviselő-testülete megtárgyalta a „Csongrádi Városi HUSRB/1602/31/0051 kódszámú kishajó kikötő üzemeltetési pályázata” című előterjesztést és az alábbi határozatot hozza:

1. A Képviselő-testület az előterjesztés mellékletét képező pályázati felhívást fogadja el a HUSRB/1602/31/0051 kódszám alatti kishajó kikötő üzemeltetőjének kiválasztására.
2. A Képviselő-testület felkéri a polgármestert a pályázati eljárás lebonyolítására annak érdekében, hogy a Képviselő-testület a 2023. március 30-ai ülésén döntést tudjon hozni az üzemeltető személyéről.

Határidő: 2023. március 30.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és üzemeltetési iroda és általa:

Csongrád, 2023. február 15. Bedő Tamás

polgármester

PÁLYÁZATI FELHÍVÁS

*HUSRB/1602/31/0051 kódszám alatti kishajó kikötő üzemeltetési pályázata*

*Csongrád Városi Önkormányzat pályázatot hirdet a HUSRB/1602/31/0051 kódszám alatt megvalósuló kishajó leendő üzemeltetésére az alábbi feltételek szerint:*

1. A leendő kishajó kikötő helye: Csongrád, Ordódy rakpart Tiszai feljárót követő 0738 hrsz-ú „kiserdő” ingatlan és az azzal határos Tisza folyó vízfelülete
2. a Kikötő részletes műszaki adottságai: a tervdokumentáció a Polgármesteri Hivatal Fejlesztési és Üzemeltetési Irodája illetékes munkatársánál megtekinthető.

Elérhetőség: 06/20/216-1710, Szabó-Bogárné Kocsis Anita

email: bogarne.anita@csongrad.hu

1. A pályázó feladata:

A kikötő teljes körű üzemeltetése, karbantartási feladatok ellátása, mely a kikötőre és közvetlen környezetére terjed ki.

Az üzemeltetést a pályázó teljes felelősséggel köteles ellátni.

1. a pályázók köre: A kikötőt nonprofit jelleggel köteles működtetni.

Pályázhat nonprofit jellegű már működő cég, illetve a pályázó nyertessége esetén köteles 30 napon belül cégalapításról gondoskodni.

1. Működtetés időtartama: 10 év határozott időtartamra azzal, hogy az Önkormányzat a határozott időtartam ellenére 6 hónap rendes felmondás jogát kiköti, megilleti a súlyos szerződésszegés esetén a rendkívüli felmondás joga.
2. Pályázati elvárások:

A pályázónak üzleti tervet és műszaki üzemeltetési leírást kell benyújtani, amely tartalmazza az üzemeltetés alapvető szabályait, a nyitva tartás rendjét.

1. pályázat beadása: pályázatokat személyesen vagy meghatalmazott útján zárt borítékban, 1 eredeti példányban kell benyújtani legkésőbb 2023. március 17. péntek, 12 óra a Polgármesteri Hivatal Fejlesztési Irodáján 1. emelet 108. szoba
2. A borítékra kérjük ráírni: „ pályázat kishajó kikötő üzemeltetésére”
3. Az üzemeltető kiválasztására a Képviselő Testület 2023. március 30. napján tartandó ülésén kerül sor.
4. A Csongrád Városi Önkormányzat fenntartja a jogát, hogy a pályázatok ismeretében nem hirdet győztest, a pályázatot eredménytelennek nyilvánítja.